open-index/open-wikipedia-markdown huggingface dataset:
Arno Carstens

**Arno Carstens** (12 Mashi 1972) ngumculi kanye nemdvwebi wase Ningizimu Afrika. 

Carstens uphindze atibhalele tingoma takhe kantsi ungulomunye webadvwebi labayincenye yelicembu lekedvweba laseKapa, eNingizimu Afrika. 

Eminyakeni leyendlulile, lutsandvo lwa-Arno ngato tonkhe tintfo tebuciko luchubeke lukhula. Ngemnyaka wa 2007 wacala kusebenta ngelutsandvo lwakhe lwekucala, oyili elubondzeni. Umbukiso wakhe wekucala webuciko bekungu-2012 e-The Lovell Gallery e-Woodstock Imisebenti yakhe nyalo itsengiswa emhlabeni wonkhe esitolo sakhe se-inthanethi noma nge-pop up art kanye nemicimbi yemculo lobonakalako lehlelwa nguye njalo. Usebentisana nebaculi labadvumile, Beezy Bailey kanye na Barend de Wet loshonile. Arno uphindze abe ngumculi we-digital, amelwe yi-Bitcoin Art Collective.
Cassper Nyovest

**Refiloe Maele Phoolo** (watalwa mhlaka 16 Disemba 1990), lowatiwa nga **Cassper Nyovest**, ngumculi we-rap wase Ningizimu Afrika, kanye nembhali wetingoma,kantsi uphindze abe ngusomabhizinisi, umkhiciti welirekhodi kanye nemshayi wesibhakela. Watalwa futsi wakhulela eMahikeng, eNyakatfo yeNshonalanga, utsatfwa njengalomunye webaculi labaphumelelako eNingizimu Afrika. Ngemnyaka wa-2014, wasungula lilayini lakhe lelirekhodi, i-Family Tree Records. Nyovest wadvuma ngekukhululwa kwe-albhamu yakhe yekucala, Tsholofelo (2014) leyakhokha tingoma letitsandvwako "Gusheshe" kanye "Doc Shebeleza".
Yvonne Chaka

**Yvonne Machaka**  (18 Mashi 1965) lodvume nga Yvonne Chaka Chaka ngumculi wase Ningizimu Afrika,umbhali wetingoma, somabhizinisi, umeluleki kanye nathishela. Chaka Chaka uphindze atiwe njenga "Princess of Africa" (ngemnyaka wa 1990), Chaka Chaka bekasolo ahola umculo lodvumile wase Ningizimu Afrika iminyaka lengu 35 futsi bekatiwa kakhulu eNigeria, eZimbabwe, eKenya, eGabon, eSierra Leone nase Ivory Coast. Tingoma letifana na "I'm Burning Up", "Thank You Mr. DJ", "I Cry For Freedom", "Motherland" kanye na "Umqombothi" ("African Beer") letatiwa kakhulu tacinisekisa ludvumo lwa Chaka Chaka. Ingoma letsi "Umqombothi" yavela esigabeni sekucala se-movie ya-2004 i-Hotel Rwanda.https://www.news24.com/life/arts-and-entertainment/celebrities/yvonne-chaka-chaka-on-receiving-her-third-honorary-doctorate-it-says-somebody-is-watching-20230215
Rosemary Ndlovu

**Nomia Rosemary Ndlovu** (watalwa nga-1978) ngumbulali wase Ningizimu Afrika lowatfolakala anelicala lekubulala bantfu labasitfupha - kufaka phakatsi umlingani wakhe kanye netihlobo takhe letisihlanu - emkhatsini wa-2012 na-2018. Kutfolakale kutsi bonke labantfu lababulele ubabhalise umshuwalensi wekuphila kanye nemngcwabo, kwatsi ngemuva kwekufa kwabo watfola tigidzi letingu-R1.4 (US$93,000) ngesikhatsi aboshwa. Ngemnyaka wa 2021 Ndlovu wagwetjwa tikhatsi letisitfupha tekuphila ngesikhatsi sinye ngenca yekubulala kanye nesibalo seminyaka lengemashumi lamatsatfu; iminyaka lelishumi ngenca yekukhwabanisa emacala lamane, iminyaka lelishishumi ngenca yekukhutsata kutsi ente emacala ekubulala kanye neminyaka lelishumi ngekwetama kubulala make wakhe, Maria Mushawana.

## Imphilo yakhe yasebuntfwaneni
Nomia Rosemary Ndlovu watalelwa eBushbuckridge eMpumalanga kulenye yetindzawo letisedvute ngemnyaka wa-1978. Waya eMpumalanga waze waya eGoli ayofuna emadlelo laluhlata, lapho khona ngekuhamba kwesikhatsi wajoyina i-SAPS.

## Kuboshwa
Kubulala kwaNdlovu kwaphela ngesikhatsi aboshwa ngemuva kwekubhalwa ngesikhatsi etama kubita liphoyisa lelisemtsetfweni kanye nalenye indvodza, bobabili batenta babulali, kutsi bashise dzadzewabo Joyce kanye nebantfwana bakhe labasihlanu baze bafe endlini yakhe.
Marshall Dlamini

**Marshall Mzingisi Dlamini** (watalwa mhlaka 13 Ingci 1977) ungusomabhizinisi kanye nasopolitiki wase Ningizimu Afrika. Dlamini ungunobhala jikelele welicembu le Economic Freedom Fighters Lokwakhetfwa kulesikhundla ngenyanga yeNgongoni 2019kantsi ubuye abe lilunga leSigungu saVelonkhe kusukela ngaMabasa 2015. Dlamini abelilunga le-EFF kusukela yasungulwa ngaJulayi 2013.
Balweli beNkhululeko Yetemnotfo

I-**Economic Freedom Fighters** (**EFF**) licembu lepolitiki lase Ningizimu Afrika lelisekela ema-Afrika kanye ne-Marxist-Leninist. Yasungulwa ngu Julius Malema, lobekangumengameli we-African National Congress Youth League (ANCYL) kanye nebangani bakhe, ngemnyaka wa-2013. Malema unguMengameli we-EFF, lohola i-Central Command Team lesebenta njengesakhiwo lesisemkhatsini salelicembu. iEFF selicembu lesitsatfu ngebukhulu kuleto totimbili tindlu tePhalamende yaseNingizimu Afrika.

## Umlandvo
Emhlanganweni webemaphephandzaba ngaJulayi 26, 2013 eSoweto, Malema wamemetela kutsi lelicembu lelisha linemalunga langetulu kwa-1000, laphindvwe kabili kunalawo langu-500 ladzingekako ekubhaliseni ku-Independent Electoral Commission (IEC). Kwatsi ngemuva kwalesimemetelo I-EFF yabhalisiwa ku-IEC, ngemuva kwekuphikisa kubhaliswa kwayo yi-Freedom Front Plus (FF+) leyasuswa ngenyanga yeNyoni nga-2013.
Floyd Shivambu

**Nyiko Floyd Shivambu** (watalwa mhlaka 1 Bhimbidvwane 1983) ungusopolitiki wase Ningizimu Afrika lolilunga lephalamende le-Economic Freedom Fighters (EFF). Watalwa eMalamulele, eLimpopo, kantsi uphindze abengusekela mongameli kanye nemholi we-Economic Freedom Fighters, umholi wePhalamende ePhalamende yaseNingizimu Afrika, losebenta ku-Trade and Industry Portfolio Committee kanye naku-Standing Committee on Finance. Shivambu uphindze abe lilunga lePhalamende yase-Pan-Afrika, usebentela iKomidi Yetemnotfo Wemaphandleni, Tekulima, Temitfombo Yemvelo kanye neKomidi Yetindzawo.
Indzawo yase Nkandla

**Likhaya** laMengameli wase Ningizimu Afrika Jacob Zuma lisendzaweni lengaba ngemakhilomitha langu-24 ( mi) eningizimu yelidolobha lase Nkandla eKwaZulu-Natal futsi ivame kubitwa ngekutsi yiNkandla homestead. Ngesikhatsi sebumongameli baZuma, lokwakhiwa kwalelikhaya kwasusa impikiswano lenkulu ngemali yembuso lecitfwe ekwakhiweni kwayo. Kantsi umvikeli wemphakatsi watfo la kutsi kwaba nenkohlakalo ekwakhiweni kwalelikhaya. Lokwabita ngetulu kwetigidzi letingu-R246. Kusetjentiswa kwetimali tahulumende kwenta letintfutfuko (kufaka ekhatsi kuphikisana ngekushaya umlilo) kwatfola tindzaba letibalulekile kanye nekuphikiswa kutepolitiki.
Nkandla, KwaZulu-Natal

**iNkandla** lidolobha lelisesifundzeni sase-uThungulu eKwaZulu-Natal, eNingizimu Afrika. Kantsi libuye libe indzawo yekuhlala yeMkhandlu Wesifundza wase Nkandla, kanye nesigodzi lapho kuhlala khona lobekangumengameli wase Ningizimu Afrika, Jacob Zuma. Lendzawo yekuhlala itfolakala emakhilomitheni langu-40 eningizimu yelidolobha lase Nkandla, ngetulu kwelihlatsi lase Nkandla kanye nasemgwacweni loya eKranskop. 

Sifundza sase Nkandla sinetakhamuti leticishe tibe ngu-115 000, letisakateke kancane endzaweni lenkhulu.  I-Nkandla iyindzawo yasemakhaya futsi isemkhatsini wetindzawo letisihlanu letiphuyile esifundzeni saseKwaZulu-Natal. [citation needed] Buphuya buyintfo leyetayelekile, nemaphesenti langu-44 ekuswelakala kwemisebenti. Linyenti lebantfu labangemaZulu.

I-documentary ya-2004, i-The Orphans of Nkandla, ye-BBC ne-Truevision, yakhuluma ngebumatima kanye nebuphuya betintsandzane e-Nkandla.
Ahmed Kathrada

**Ahmed Mohamed Kathrada** (21 Agasti 1929 - 28 Mashi 2017),Lophindze atiwe nga "**Kathy**", bekangusopolitiki wase Ningizimu Afrika futsi angumlweli welubandlululo.

Kuhlanganyela kwaKathrada emisebentini yekulwa nelubandlululo ecenjini le-African National Congress (ANC) kwamholela ekuboshweni kwakhe sikhatsi lesidze ngemuva kwe-Rivonia Trial, lapho aboshwa khona eRobben Island nasePollsmoor Prison. Ngemuva kwekukhululwa kwakhe nga-1990, wakhetfwa kutsi asebente njengelilunga lephalamende, amele i-ANC. Wabhala incwadzi letsi, No Bread for Mandela - Memoirs of Ahmed Kathrada, Prisoner No. 468/64.
Patrick Loch Otieno Lumumba

**Patrick Loch Otieno Lumumba** (watalwa 17 Kholwane 1962) ngummeli wase Kenya aphindze abe ngumshisekeli wetepolitiki. Bekangumcondzisi weKenya School of Law futsi bekangumcondzi weKenya Anti-Corruption Commission kusukela ngaJulayi 2010 kuya ku-Agasti 2011. 

## Imfundvo
Lumumba watfola ema-degree akhe e-LLB kanye ne-LLM eNyuvesi yaseNairobi, kantsi ubhale iincwadzi ye-LLM lenesihloko lesitsi National Security And Fundamental Rights. Ngekwengeta, Lumumba uphetse i-PhD ku-Laws of the Sea eNyuvesi yaseGhent eBelgium. Incwadzi yakhe ye-PhD inesihloko lesitsi Exclusive economic zone, the use delimitation of economic zones.

## Tikhundla temfundvo kanye netemphakatsi

## Imphilo yakhe
Ngekusho kwaLumumba, usebente nge martial arts kusukela nga-1975 futsi unebhande lesitsatfu lelimnyama ku-shotokan karate.

Phrofesa Lumumba ushade naCelestine Lumumba futsi bobabili babusisiwe ngemadvodzakati lamabili.

## Tincwadzi
Lumumba ubhale tincwadzi letinyenti temtsetfo netembusave:
Malusi Gigaba

**Knowledge Malusi Nkanyezi Gigaba** (mhlaka 30 Ingci 1971) ngusopolitiki wase Ningizimu Afrika lowasebenta njengeNdvuna Yetindzaba Tavelonkhe yeRiphabhulikhi yase Ningizimu Afrika ngaphansi kwekhabinethi yamongameli Cyril Ramaphosa kusukela mhlaka 27 Indlovana 2018 kwate kwaba ngu 13 Lweti 2018. Waphindze wabamba lesikhundla kusukela mhlaka 25 Inkhwenkhweti 2014 kuya kumhlaka 31 Mashi 2017 ngesikhatsi akhetfwa nguMengameli wangaphambilini Jacob Zuma. Ngaphambilini bekangumholi wetindzaba tasekhaya, umholi wetemabhizinisi emphakatsi kanye nemholi wetetimali kuhulumende wase Ningizimu Afrika. Nyalo ulilunga leKomidi Lephasi ye-African National Congress.
Blade Nzimande

**Bonginkosi Emmanuel "Blade" Nzimande** (14 Apreli 1958 e-Edendale edvute nase Pietermaritzburg) ungusopolitiki wase Ningizimu Afrika, losati setenhlalakahle, sati sefilosofi, umfundzisi, umlweli welubandlululo kanye neNdvuna Yetemfundvo Lephakeme, Isayensi neTheknoloji. BekanguNdvuna yetekutfutsa kusukela nga-2018 kuya ku-2019, kanye neNdvuna Yetemfundvo Lephakeme kanye Netekuceceshwa kusukela nga-2009 kuya ku-2017. kantsi bekaphindze abengumabhalane jikelele welicembu lemaKhomanisi laseNingizimu Afrika kusukela nga-1998 kwaze kwaba ngu-2022.
Baleka Mbete

**Baleka Mbete** (24 Inyoni 1949) ungusopolitiki wase Ningizimu Afrika lobekaphindze abengusekela waMengameli wase Ningizimu Africa kusukela mhlaka 2008 kuya kumhlaka 2009. Waphindze waba Sikhulumi seSigungu saVelonkhe tikhatsi letimbili letingachubeki kusukela nga-2004 kuya ku-2008 kanye nangesikhatsi kusuka nga-2014 kuya ku-2019. Ulilunga le-African National Congress (ANC), wakhetfwa kwekucala kutsi abe lilunga leSigungu saVelonkhe nga-1994 wase uyekela sikhundla sakhe nga-2019.
Kgalema Motlanthe

**Kgalema Petrus Motlanthe** (watalwa mhlaka 19 Kholwane 1949) ungusopolitiki wase Ningizimu Afrika lowaba ngumengameli wesitsatfu wase Ningizimu Africa kusukela mhlaka 25 Inyoni 2008 kuya kumhlaka 9 Inkhwenkhweti 2009, ngemuva kwekwesula kwa Thabo Mbeki.
Ivy Matsepe-Casaburri

**Ivy Florence Matsepe-Casaburri** (18 September 1937 - 6 April 2009) bekangusopolitiki wase Ningizimu Afrika. Bekangundvunankhulu wesibili wase Free State, kantsi bekaphindze abe yiNdvuna yetekuchumana yase Ningizimu Afrika kusukela nga-2009 kwate kwaba sekufeni kwakhe.

Wasebenta sikhashana njengemengameli wase Ningizimu Afrika ngemnyaka wa 2005, ngesikhatsi Mengameli Thabo Mbeki kanye nelisekela lamengameli bangekho kulelive. Ngetulu kwaloko, wakhetfwa yiKhabhinethi kutsi abe ngumholi losemtsetfweni futsi losemtsetfosisekelo ema-awa langu-14 mhlaka-25 Inyoni 2008, emkhatsini wekwesula kwaThabo Mbeki kanye nekutsatsa sikhundla nguKgalema Motlanthe. Wahlala ayedvwa kubafati kwatiwa ngalomklomelo kwaze kwaba nguJulayi 2021, ngesikhatsi Angie Motshekga akhetfwa kutsi abe ngumengameli wesikhashana.
Maryana Iskander

**Maryana Iskander** (watalwa mhlaka 1 Inyoni 1975) ungumphatsi lomkhulu we Wikimedia Foundation. Uhlala eNingizimu Afrika kanye naseMelika kantsi watalelwa eGibhithe futsi ungummeli. Ngemnyaka wa 2022, waba ngumphatsi lomkhulu (CEO) we-Wikimedia Foundation, alandzela Katherine Maher. Ngaphambi kwekutsi atfole sikhundla sakhe, Iskander bekangu-CEO we-Harambee Youth Employment Accelerator futsi bekangumphatsi lomkhulu we-Planned Parenthood Federation of America eNew York.

## Tinkomba
Walter Sisulu

**Walter Max Ulyate Sisulu** (18 Inkhwenkhweti 1912 - 5 Inkhwenyane 2003) bekasishoshovi abuye ngusopolitiki kanye nemholi welicembu le African National Congress (ANC) wase Ningizimu Afrika futsi abelilunga. Emkhatsini welibanga le-ANC-Nobhala Jikelele (1949-1954) kanye neSekela laMengameli we-ANC (1991-1994), wamangalelwa No.2 eNkantolo yaseRivonia futsi waboshwa eRobben Island lapho aseboshwe khona iminyaka lengetulu kwalengu-25 ngenca yekulwa kwakhe nelubandlululo. Bekasondzelene kakhulu na-Oliver Tambo kanye na-Nelson Mandela, labadlala indzima lebalulekile ekuhleleni i-Defiance Campaign yanga-1952 kanye nekusungulwa kwe-ANC Youth League kanye ne-Ummhonto we Sizwe. Waphindze waba lilunga leKomidi Lesekhatsi yelicembu lemaKhomanisi laseNingizimu Afrika.
Oliver Tambo

**Oliver Reginald Kaizana** Tambo (27 October 1917  24 April 1993) bekangusopolitiki licembu le African National Congress (ANC) kusukela nga-1967 kuya ku-1991. Tambo watalwa eNingizimu Afrika kantsi ulwe nelubandlululo impilo yakhe yonke. Sikhumulo setindiza saseNingizimu Afrika i OR Tambo inikwe ligama lakhe.  

## imitfombo lwati
Barbara Hogan

**Barbara Anne Hogan** (watalwa mhlaka 28 Indlovana 1952) bekanguNdvuna wetemphilo kanye Netemabhizinisi Emphakatsi kuKhabhinethi yamongameli Zuma eNingizimu Afrika.

## Imphilo yakhe yasebuntfwaneni
Hogan wafundza eSt Dominic's Catholic School for Girls, eBoksburg, waphindze watfola i-degree e-University of the Witwatersrand.kantsi uneticu te-Accounting kanye ne-Economics.
Sinawo Tambo

**Sinawo Tambo** (June 2, 1996) ngusopolitiki wase Ningizimu Afrika lochamuka eEastern Cape. Kusukela mhlaka 22 Imphala 2020, ulilunga leSigungu saVelonkhe sase Ningizimu Afrika lelimele ema-Economic Freedom Fighters. Tambo bekangusihlalo wesifundza we-EFF Student Command. Ngenyanga yeNdlovu emnyakeni wa 2022, waphindze watfunyelwa esikhundleni sekuba ngumkhulumeli wavelonkhe we-EFF.

## Umlandvo
Umndeni waTambo bewusekela i-African National Congress. Babe wakhe bekangumuntfu wepolitiki we-ANC. Ngemnyaka wa 2021, Tambo waphotfula e-University of Cape Town nge-Bachelor of Arts in English, Language and Literature & Politics and Governance.

Tambo bekangusihlalo wesifundza welicembu lebafundzi le-Economic Freedom Fighters. Nyalo ungumkhulumeli wavelonkhe walelicembu, ngemuva kwekusebenta njengenhloko yelihhovisi laMengameli.

Ngemhlaka 22 Imphala 2020, wafungelwa njengelilunga leSigungu saVelonkhe.

## Imibhalo lebhalwe phansi
Tim Jenkin

**Timothy Peter Jenkin** (watalwa nga-1948) ungumbhali wase Ningizimu Afrika, lobekangumlweli welubandlululo kantsi waphindze waboshiwa ngenca yekhubhala ngetepolitiki. Watiwa kakhulu ngekubaleka kwakhe ejele lasePitoli nga-1979 (incenye yePitoli Central Prison complex), kanye naStephen Lee na-Alex Moumbaris.
Thomas Mtobi Mapikela

**Thomas Mtobi Mapikela** (1869-1945) bekangulomunye webasunguli be-South African Native National Congress leyasungulwa nga-1912 futsi, nga-1923, yaba yi-African National Congress. Bekangumbati ngemsebenti wakhe, kepha ngekushesha wadlala indzima lebalulekile kutembusave, kantsi watiwa ngekufaka sandla ekutfoleni intsandvo yelinyenti eNingizimu Afrika.

## Indlu yaseMapikela kanye nekubaluleka kwayo
Indlu yeMapikela lenemakamelo lalishumi nakubili itfolakala ku-stand number 22093 eBato Location eBloemfontein. Itfolakala ekoneni lemigwaco i-Community ne-Makgothi. Lendlu yaba yindzawo yekuhlangana ye-ANC kanye nemphakatsi.  Endzaweni lephakeme yesitebhisi lesiholela emnyango longembili wendlu, lesifihlwe kancane ngesitebhisi sesibili, kunemibhalo 'Ulundi-Kaya' lechaza 'indlu yemkhatsi'. Sikhatsi lesitsite, bekukholelwa kutsi lendlu bekuyindzawo yekusungulwa kwe-ANC, kodvwa lucwaningo luphetse ngekutsi bekungasinjalo. Lendlu yakhiwa emkhatsini wa-1923 na-1926.
Frank Bladin

**Francis Masson Bladin**, (26 Agasti 1898 - 2 Indlovana 1978) bekangumphatsi wetemphi wase-Australia lobekangumholi lomkhulu we Royal Australian Air Force (RAAF). Watalelwa endzaweni yasemakhaya yaseVictoria, waphotfula eRoyal Military College, Duntroon, ngemnyaka wa 1920. Bladin wasuka ebutfweni lemphi waya ebutfweni lemasotja lasemoyeni nga-1923, wase ufundza kundiza e-RAAF Point Cook, e-Victoria, kantsi bekabekwe etikhundleni tekufundzisa ngaphambi kwekutsi atsatse sikhundla sekuba ngumholi we No. 1 Squadron nga-1934.
Bugebengu eNingizimu Afrika

**Lzinga lebugebengu eNingizimu Afrika** lifaka phakatsi bonkhe bugebengu lobunebudlova nalobungasibo budlova lobwenteka eveni laseNingizimu Afrika, nobe ngalenye indlela lobusemkhatsini wemandla alo. Uma kucatsaniswa nalamanye emave iNingizimu Afrika inelinani lelisetulu lebugebengu lobunebudlova futsi yatiwa ngekutsi inelinani leliphakeme kakhulu lekubulala emhlabeni wonkhe. Lelive liphindze libe nemazinga lasetulu ebugebengu lobuhleliwe nakucatsaniswa nalamanye emave.
Amos Masondo

**Nkosiyakhe Amos Masondo** ( 21 Apreli 1953) ngusopolitiki wase Ningizimu Afrika, losebente njengeSihlalo we-National Council of Provinces yase Ningizimu Afrika kusukela mhlaka 23 Inkhwenkhweti 2019. Bekangumphatsi welidolobha laseJozi, emkhatsini waDisemba 2000 na-2011. Ulilunga le-African National Congress, futsi waba ngumake wekucala lokhetfwe we-Unified City of Johannesburg.
Sylvia Lucas

**Sylvia Elizabeth Lucas** ( 22 Apreli 1964) ungusekela Sihlalo we-National Council of Provinces eNingizimu Afrika, ngemuva kwekutsatsa sikhundla mhlaka 23 Inkhwenkhweti 2019. Kusukela ngo-2013 kuya ku-2019, waba nguNdvunankhulu wesine wesifundza sase Northern Cape. Wakhetfwa futsi wabekwa kutsi atsatse sikhundla sa Hazel Jenkins. Lucas wasebenta sikhashana njengeNdvunankhulu wesikhashana futsi ngaphambi kwekukhetfwa kwakhe, njenge-MEC for Environmental Affairs kuHulumende weSifundza saseNyakatfo yeKapa.
Félix Houphouët-Boigny

**Félix Houphouët-Boigny** (18 October 1905 - 7 December 1993), lophindze atiwe ngaPapa Houphouet noma Le Vieux ("Lomdzala"), bekangusopolitiki wase-Ivory Coast, kantsi bekangudokotela ngembi kwekutsi abe ngumengameli wekucala wase-Ivory Coast, kusukela nga-1960 kwate kwaba sekufeni kwakhe nga-1993. Indvuna yesive, wasebenta njengemsiti wetekwelashwa, umholi wenyonyane, kanye nemlimi ngaphambi kwekutsi akhetfwe ePhalamende yaseFulansi. Wakhonta etikhundleni letinyenti tahulumende waseFulansi ngaphambi kwekutsi ahole i-Ivory Coast ngemuva kwekutfola inkhululeko nga-1960. Ekuphileni kwakhe konkhe, wadlala indzima lebalulekile kutembusave kanye nasekususweni kwebantfu base-Afrika.
African Congress for Transformation

**I-African Congress for Transformation** (ACT) licembu lepolitiki laseNingizimu Afrika lelasungulwa ngenyanga yeNgci nga-2023 ngulobekangundvunankhulu we Free State Ace Magashule, futsi wacosha umphatsi we Hawks Berning Ntlemeza.

Kusukela ngenyanga yengci 2023, Magashule ubhekene netinsolo letinyenti tenkohlakalo letabanga kutsi acoshwe ku-African National Congress ngenyanga yeNhlaba 2023.Kubusa kwaKontelemza njengenhloko ye-Hawks kwaphela ngesikhatsi acoshwa ku-Haws nguNdvuna yeMaphoyisa Fikile Mbalula ngemuva kwesincumo seNkantolo lePhakeme sekutsi Ntlemeza bekete bucotfo futsi bekangakulungele kubamba sikhundla semphakatsi, ngemuva kwekulala ngaphansi kwesifungo endzabeni lemayelana nenhloko yangaphambilini Shadrack Sibiya.

I-ACT ihlose kubamba lichaza elukhetfweni lwanga-2024.

## Tinkomba
Fikile Mbalula

**Fikile April Mbalula** (watalwa mhlaka 8 Mabasa 1971) ungusopolitiki wase Ningizimu Afrika lobekangumabhalane jikelele we African National Congress (ANC) kusukela ngaNgongoni 2022. BekanguNdvuna yeKhabhinethi emkhatsini wa-2010 na-2023, kantsi uphidze waba nguNdvunankulu yetekutfutsa kusukela nga-2019 kuya ku-2023. 

Mbalula wadvuma ngusikhatsi abanguMengameli we-ANC Youth League emkhatsini wa-2004 na-2008. Ngaleso sikhatsi, waba ngumsekeli waJacob Zuma, lowasekela emhlanganweni we-ANC we-Polokwane nga-2007. Kulengcungcutsela lefanako, wakhetfwa kutsi abe lilunga leKomidi Yesive ye-ANC kwekucala futsi waba yinhloko yelicembu yelukhetfo kanye nekuhlelwa, lapho khona wahlela umkhankaso walo elukhetfweni lwanga-2009. Wachubeka wadlala indzima lebalulekile kumikhankaso yelukhetfo ye-ANC. 

Ngemuva kwekutsi Mbalula ajoyine Sigungu Savelonkhe ngenyanga yeNkhwenkhweti emnyakeni wa 2009, wakhetfwa waba liSekela leNdvuna yeMaphoyisa ngu Zuma, lobekangumengameli wase Ningizimu Afrika. Waba yiNdvuna yeTemidlalo nekuKhibika kusuka nga 2010 kuya ku 2017 wase uba yiNdvuna yeMaphoyisa kusuka nga 2017 kuya ku 2018. Wasigcina sikhundla sakhe esigabeni sebantfu lababili, ngisho nangesikhatsi sikhundla sakhe eANC sihlupheka ngenca yekwehlukana kwakhe naZuma kanye nekwehluleka kwakhe kukhetfwa njengenhloko ye-ANC nga 2012.  

## '''Imphilo yekucala nemsebenti'''
Mbalula watalwa mhlaka 8 mabasa 1971 epulazini lelisedvute neBotshabelo, lidolobha lelisedvute neBloemfontein lese Orange Free State. Wakhulela kulelidolobha wase ungena kutepolitiki ngeBotshabelo Youth Congress, lewayicondzisa emkhatsini kwa 1986 na 1987. Waphindze wajoyina licembu le United Democratic Front nga 1989.

Abesengumuntfu losemusha ngesikhatsi i African National Congress (ANC) ivalwa nguhulumende welubandlululo nga 1990, kwatsi muva ngalowo mnyaka wacala kusebenta etinhlelweni telusha lwe ANC. Ngesikhatsi iANC Youth League (ANCYL) isungulwa kabusha eNingizimu Afrika, wakhuphuka ngemalengiso ayo, waba nguMabhalane weSifundza nga 1991 kanye neMabhalane weSifundza nga 1994.  Ngesikhatsi lesifanako, wafundzela kwelapha ngekwengcondvo njengemeluleki. 

## '''Kucala kwemsebenti wepolitiki'''
Sive ANCYL: 1996- 2004

Ngemnyaka wa 1996, Mbalula wakhuphuka waya esigodzini se ANCYL njengemabhalane wenhlangano wetemfundvo yetembusave. Wabamba leso sikhundla kwaze kwaba ngumnyaka wa 1998, lapho akhetfwa njengenhloko ye-ANCYL, asebenta ngaphansi kweMengameli we ANCYL Malusi Gigaba.  Yena na Gigaba baphindze babekwa esikhundleni -  ecaleni laMbalula ngaphandle kwekuphikiswa  ⁇  nga-Apreli 2001.  Laba lababili bebabangani labasedvute: ngemnyaka wa 2002, bacocisana ngemigomo yabo yepolitiki nalamanye emalunga eANCYL, bakhomba Mbalula njengalofanele kuba nguMabhalane Jikelele weANC kanye na Gigaba njengalofanele kuba nguMengameli weANC. 

## imitfombo lwati
Ace Magashule

**Elias Sekgobelo** "**Ace**" **Magashule** ( 3 Novemba 1959) ngusopolitiki wase Ningizimu Afrika lobekangumlweli welubandlululo lowasebenta njengaNobhala Jikelele we African National Congress (ANC), emkhatsini waDisemba 2017 kwate kwabekwa kwakhe esikhundleni mhlaka-3 Meyi 2021. Bekangundvunankhulu we Free State, lesinye setifundza letiyimfica tase Ningizimu Afrika, kusukela nga-2009 kuya ku-2018, futsi watiwa ngekutsi unemandla ku-ANC esifundzeni sakubo.

Magashule bekangumngani waMongameli wangaphambilini waseNingizimu Afrika Jacob Zuma , kantsi bekabekwe licala lemisebenti leyehlukahlukene yekukhohlakala. Waboshwa ngenyanga yeLweti nga-2020 futsi ulindzele kutsetfwa kwelicala leliphatselene nenkhohlakalo ngaphasi kwenkontileka yahulumende lawunikwa ngesikhatsi angundvunankhulu. Wakhishwa ku-ANC ngenyanga yeNhlaba nga-2023 ngemuva kwekutsi i-National Disciplinary Committee yelicembu itfole kutsi wente lelicembu lihlazo.
Mxolisi Dukwana

**Mxolisi Abraham Dukwana** (watalwa mhlaka 14 Inyoni 1964) ungusopolitiki wase Ningizimu Afrika kantsi bekanguNdvunankhulu wesikhombisa wesifundza seFree State kusukela ngenyanga yeNdlovana 2023. Uphindze waba nguSihlalo weSifundza we Free State yelicembu lakhe lepolitiki, i-African National Congress (ANC), kusukela ngaJanuary 2023. Ngaphambi kwekutsi akhetfwe njengaNdvunankhulu, usebente ku-Free State Executive Council njengelilunga le-Executive Council (MEC) ye-Cooperative Governance and Traditional Affairs kusukela nga-Okthoba 2021. 

Dukwana bekanguthishela ngekuceceshwa, kantsi wangenauhulumende wesifundza njenge-MEC for Wetemfundvo kusukela nga-1996 kuya ku-1998. Emkhatsini wa-1998 na-2008, bekabambe tikhundla letinyenti ku-Free State Provincial Legislature, lapho bekangumholi we-Majority,  Ngemnyaka wa-2008, wabuyiselwa ku-Executive Council nguNdvunankhulu Beatrice Marshoff, lowasebenta ngaphansi kwakhe njenge-MEC for Public Safety and Security nga-2008 kanye ne-MEC of Economic Development, Tourism, and Environmental Affairs kusukela nga-2008 kuya ku-2009. Watsatfwa kuloluhlelo lwekugcina ngumlandzeli waMarshoff, Ace Magashule.

## Tinkomba
Kholeka Gcaleka

**Nompilo Kholeka Gcaleka** ngummeli wase Ningizimu Afrika kantsi uphindze abengumvikeli wemphakatsi wase Ningizimu Africa. Ungumuntfu wesihlanu kubamba lesikhundla ngemuva kwekungena esikhundleni sa Busisiwe Mkhwebane. I-Democratic Alliance (DA) kanye ne-Economic Freedom Fighters (EFF) bayekela kukhetfwa kwa-Gcaleka kutsi abe ngumvikeli wemmango, batsi akasuye umuntfu lofanele. 

**Tinkomba**
Antonio Faraó

**Antonio Faraò** (Bhimbidvwane 19, 1965) ngumdlali we-piano ye-jazz wase-Italy.

## Umsebenti
Farao uvela eveni lase-Italy, edolobheni lase-Rome,kantsi watfola ticu kumculo ngo-1983 e-Giuseppe Verdi Conservatory eMilan futsi wadlala kuma-club ngesikhatsi aseminyakeni yekutfomba. Enja wakhulula i-albhamu yakhe yekucala, i-Black Inside, nga-1999. Wabhala le-albhamu na-Ira Coleman kanye na-Jeff "Tain" Watts. Usebente naBob Berg, Andre Ceccarelli, Jack DeJohnette, Manu Katche, Bireli Lagrene, Joe Lovano, kanye naMiroslav Vitous.

## Imiklomelo

* 1998 Umklomelo Wekucala Wemncintiswano Wemave Emhlaba we Piano-Jazz Martial Solal (Paris)

## Umlandvo wetincwadzi
Zhong Shanshan

Zhong Shanshan ( watalwa ngenyanga yeNgongoni ngemnyaka wa 1954) ngusomabhizinisi waseShayina.

Ungumsunguli kantsi uphindze abe ngusihlalo wenkapani yesinatfo i-Nongfu Spring, uphindze abe ngumnikati lomkhulu we-Beijing Wantai Biological Pharmacy Enterprise.

Kusukela nga-2022, usakhamuti saseShayina lesinjingile lesinemali letigidzigidzi letingu-62.3 temarandi. Umtfombo wakhe wemcebo kakhulu tinatfo kanye nemitsi.
Gwede Mantashe

**Samson Gwede Mantashe** (watalwa mhlaka 21 Inhlaba 1955) ungusopolitiki wase Ningizimu Afrika kantsi wacala ngekuba ngumholi wetinyonyane kwatsi ngekuhamba kwesikhatsi wangenela tepolitiki waba iNdvuna yeMitfombo yeMaminerali kanye Nemandla. BekanguNdvuna yeMitfombo yeMaminerali kusukela ngaFebhuwari 2018 kuya kuMeyi 2019, ngesikhatsi kwakhiwa iphothifoliyo yakhe. Uphindze asebente sikhatsi sakhe sesibili sekuba ngusihlalo wavelonkhe we-African National Congress (ANC).

## Iminyaka yebuncane nekufundza
Mantashe watalelwa e-Eastern Cape, wakhula waba ngumuntfu lowatiwako kutembusave nge-National Union of Mineworkers (NUM), lapho ahlanganyela khona emsebentini wakhe e-Matla Colliery. Wakhula waba ngumhleli wesikhatsi sonkhe nga-1988 wase uba liSekela laKgalema Motlanthe njengemsiti wenobhala jikelele we-NUM kusukela nga-1994 kuya ku-1998. Walandela Motlanthe njengenobhala jikelele kusukela nga-1998 kuya ku-2006. Ngaleso sikhatsi, bekaphindze abe lilunga lelikhutsatako leKomidi Lesekhatsi kanye ne Politburo yelicembu lemaKhomanisi laseNingizimu Afrika (SACP).
Angie Motshekga

**Matsie Angelina Motshekga** Lophindze atiwe njenga **Angie Motshekga** (watalwa mhlaka 19 Inhlaba 1955) ungusopolitiki kantsi iphindze abe ngundvunankule wetemfumdvo yemabanga laphansi e Ningizimu Afrika.Usebenta njengeNdvuna Yetemfundvo Lesisekelo kusukela ngaMeyi 2009. Waphindze wakhetfwa njengemengameli wesikhashana weRiphabhulikhi yaseNingizimu Afrika mhlaka 2 Kholwane 2021, ngesikhatsi Mengameli Cyril Ramaphosa aya emngcwabeni waKenneth Kaunda eZambia. Ngaphambilini abelilunga le-Executive Council kuhulumende wesifundza saseGauteng. Motshekga ulilunga le-African National Congress. Bekangumengameli welicembu lebesifazane.

## Imphilo yakhe yekucala kanye nemsebenti wakhe wekufundzisa
Motshekga watalelwa eSoweto, eSifundzeni sase Transvaal. Watfola imfundvo yakhe yasesikolweni semabanga laphansi etikolweni letehlukene eSoweto. Wabhalisa esikolweni sekuhlala eMatatiele. Motshekga wafundzela e-University of the North, lapho atfola khona i-Bachelor of Arts degree in Education. E-University of the Witwatersrand, Motshekga watfola i-Bachelor of Educational Science degree kanye ne-master's degree.

Ngemnyaka wa 1981, Motshekga wacala kusebenta njengothishela e-Orlando High School. Wasebenta kulesikolwa kwaze kwaba ngu-1983, lapho ashiya khona ngemuva kwekukhetfwa njengothishela eSoweto College of Education. Motshekga waba nguthishela e-University of the Witwatersrand nga-1985. Wafundzisa enyuvesi kwaze kwaba ngu-1994.

## imitfombo lwati
Bathabile Dlamini

**Bathabile Dlamini** (watalwa mhlaka 10 Inyoni 1962) ungusopolitiki wase Ningizimu Afrika lobekangumengameli we African National Congress (ANC) Women's League kusukela nga-2015 kuya ku-2022. Ngaphambilini bekanguNdvunankulu yeMengameli yeBesifazane kusukela nga-2018 kuya ku-2019 kanye neNdvuna Yekutfutfukiswa kweMphakatsi kusukela nga-2010 kuya ku-2018.

Ube lilunga lephalamende kusukela ngo 1994 kuya ku 2004. Kantsi ngo 2006 watfolakala anelicala lekukhwabanisa wabese uyehliswa kuphalamende kantsi waphindze wabekwe esikhundleni se National Executive Committee ye ANC ngemuva kwekusekela Mengameli Jacob Zuma.
Susan Shabangu

**Susan Shabangu** ( 28 Indlovana 1956) ungusopolitiki wase Ningizimu Afrika lobe lilunga lephalamende lelimele i-African National Congress kusukela ngaMeyi 1994. Ngaphambilini bekabambe sikhundla sekuba nguNdvunankule Yekutfutfukiswa kweMphakatsi. Ngaphambi kwaloko, bekangumholi webafati kuhulumende, lowasungulwa nguMengameli Jacob Zuma ngenyanga yeNkhwenkhweti nga-2014. BekanguNdvuna yeMitfombo yetimbiwa kusukela nga-2009 kuya ku-2014.
Lindiwe Zulu

**Lindiwe Daphney Zulu** (watalwa mhlaka 21 Apreli 1958) ungusopolitiki wase Ningizimu Afrika katsi uphindze abe nguNdvunankulu Yekutfutfukiswa Kwemmango. Ngaphambi kwekutsi akhetfwe kulelohhovisi ngaMeyi 2019, bekanguNdvuna Yekutfutfukiswa Kwemabhizinisi Lamancane kusukela nga-2014 kuya ku-2019.

Zulu wangena kutepolitiki ngesikhatsi selubandlululo ajoyina iAfrican National Congress (ANC) kantsi ngulapho waphatsa khona tikhundla letihlukene kufaka phakatsi kuba yinhloko yetekuchumana ye-ANC Women's League ngesikhatsi setinkhulumiswano tekucedza lubandlululo. Kusukela nga-1999 kuya ku-2014, wasebenta etindzabeni talamanye emave njengesisebenti sahulumende kanye nemeluleki wetembusave, kufaka ekhatsi kuba liNxusa laseNingizimu Afrika eBrazil kusukela nga-2004 kuya ku-2009 kanye nekuba ngumeluleki wetindzaba temave emhlaba kuMengameli Jacob Zuma kusukela nga-2009 kuya ku-2014. 

Wajoyina Sigungu saVelonkhe kanye neKhabhinethi yesibili yaZuma ngemuva kwelukhetfo lwanga-2014, wacala umsebenti wakhe wekuba ngundvunankhulu. Ulilunga le-ANC National Executive Committee kusukela nga-2007.

## Imphilo yasebuntfwaneni
Zulu watalwa mhlaka 21 Apreli 1958 eNhlazatshe lese Eastern Transvaal. Ngemuva kwekutsi takhamuti talesigodzi titfunyelwe ngenkhani eMadeni leseKwaZulu, umndeni wakhe watfutsela eSwaziland. Ngemuva kwekuvukela kwase Soweto nga-1976, linani lelikhulu lebantfu labasha baseNingizimu Afrika bewela umncele baya eSwaziland, futsi Zulu wajoyina i-African National Congress (ANC); umnakabo wajoyina iPan Africanist Congress.
Joan Chamorro

**Joan Chamorro** (watalwa ngemnyaka wa 1962) ngumculi we-jazz waseSpain kantsi uphindze abe nguthishela wemculo. Udlala i-saxophone, i-clarinet, i-flaut, i-cornet kanye ne-double bass. Ungumsunguli kanye nemcondzisi we Sant Andreu Jazz Band. Wasungula indlela yakhe yekufundzisa. Ngemnyaka wa 2012, watfola umklomelo we Premis Altaveu.

## Tinkomba
Mkhuleko Hlengwa

**Mkhuleko Hlengwa** (watalwa mhlaka 12 Inhlaba 1987) ungusopolitiki wase Ningizimu Afrika losebenta njengelilunga leSigungu saVelonkhe se-Inkatha Freedom Party (IFP). Uphindze abengusihlalo weKomidi Lechubekako yePhalamende ye-Public Accounts (SCOPA). Waba lilunga leSigungu saVelonkhe ngeNdlovana 2012 kantsi usebente ekomitini ye-SCOPA kusukela nga-2014. Hlengwa bekake waba nguSihlalo waVelonkhe we-IFP Youth Brigade.
Jeff Radebe

**Jeffrey Thamsanqa Radebe** Lophindze atiwe nga **Jeff Hadebe** (watalwa mhlaka 18 Indlovana 1953) ungusopolitiki kanye nasomabhinizini wase Ningizimu Afrika lowagcina kubekwa njengeNdvuna yeMandla nguCyril Ramaphosa mhlaka 26 Indlovana 2018. Wakhonta kuhulumende wase Ningizimu Afrika njengeNdvuna yeMengameli kusukela nga-2014 kuya ku-2018. Ngaphambilini bekanguNdvuna yeBulungiswa neNtfutfuko yeMtsetfosisekelo kusukela nga-2009 kuya ku-2014.  Radebe waba lilunga leKhabhinethi lase Ningizimu Afrika lelisebenta sikhatsi lesidze ngemuva kwa-1994, abeyincenye yawo onkhe ema-government kusukela nga-1994 kuze kube lukhetfo lwanga-2019.

## Imfundvo kanye nekuphila
Hadebe unguMzulu kantsi watalelwa eCato Manor, wahlala lapho kwaze kwaba ngu-1958 lapho umndeni wakhe watfunyelwa khona ngenkhani KwaMashu. Ushade naBridgette Radebe longusomabhizinisi wekucala lomnyama wase Ningizimu Afrika futsi longudzadzewabo Patrice Motsepe, lobekangumtsengisi wetimbiwa. Wafundzela i-degree yeMtsetfo e-University of Zululand, waphindze waphotfula i-LLM yeMtsetfo Wemave Emhlaba e-Karl Marx University e-Leipzig ngemnyaka wa-1981.
Enver Surty

**Mohamed Enver Surty** (watalwa mhlaka 15 Ingci 1953) ungusopolitiki kanye neMmeli wase Ningizimu Afrika lowasebenta njengelisekela leNdvuna Yetemfundvo Lesisekelo kuKhabhinethi yeMengameli Cyril Ramaphosa kusukela nga-2009 kuya ku-2019. Kantsi ubuye abe lilunga le-African National Congress.

Surty ungummeli ngetemfundvo, kantsi wasebenta njengeSekela leNdvuna Yetemfundvo kusukela ngaMabasa 2004 kuya kuSeptemba 2008. Watfunyelwa kuLitiko Letebulungiswa Nekutfutfukiswa Kwemtsetfosisekelo ngenyanga yeNyoni ngemnyaka wa-2008 wasebenta njengeNdvuna kwaze kwaba ngu-2009. Wakhetfwa nguMengameli Jacob Zuma kutsi abe liSekela leNdvuna Yetemfundvo Lesisekelo, wachubeka kulesikhundla ngaphansi kwaCyril Ramaphosa.
Inkatha Freedom Party

**Inkatha Freedom Party** (Zulu: , **IFP**) licembu lepolitiki laseNingizimu Afrika, lelingulelinye lelidlale indzima lenkulu kutepolitiki nemladvo walelalive. Nanobe libhaliswe njengelicembu lesive, litfole imphumelelo lencane kuwo wonke emakhetfo lake abanjwa ngaphandle kwesifundza sayo saseKwaZulu-Natal. Mangosuthu Buthelezi, lobekangundvunankhulu waseKwaZulu ngesikhatsi selubandlululo, wasungula lelicembu nga-1975 futsi walihola kwaze kwaba ngu-2019. Watsatfwa njengengameli welicembu ngemnyaka wa 2019 ngu Velenkosini Hlabisa.

Eminyakeni lelishumi yekucala yangemuva kwelubandlululo, i-IFP yatfola ngetulu kwa-90% wekusekelwa kwayo esiveni semaZulu. Kusukela lapho, lelicembu lisebente ekukhuliseni kusekelwa kwalo kwesive ngekutfutfukisa imigomo yetenhlalo netemnotfo. Elukhetfweni lwanga-2019, i-IFP yaba sesikhundleni sesine eveni lonkhe, yatfola emavoti langu-3.38% netihlalo letingu-14 kuleSigungu saVelonkhe.
Joe Modise

**Johannes "Joe" Modise** (23 Inkhwenkhweti 1929 - 26 Lweti 2001) bekangusopolitiki wase Ningizimu Afrika aphindze abe ngulomunye lowasungula uMkhonto we Sizwe, libutfo lemphi le-African National Congress, kantsi uphindze waba ngumholi wayo lowasebenta sikhatsi lesidze ngesikhatsi isekudzingisweni. Modise bekalisekela la Joe Slovo kanye naChris Hani ngetikhatsi letehlukene. Modise wahola i-MK iminyaka lengu-25, kusukela nga-1965 kuya ku-1990. Wakhonta njengeNdvuna yekucala yeTekuvikela yaseNingizimu Afrika kusukela nga-1994 kuya ku-1999 futsi wahola ekwakhiweni kwemabutfo ekuvikela ngemuva kwekutfola inkhululeko.

## Kungenela tepolitiki
Modise bekangumshayeli wemabhasi we-PUTCO wase-Sophiatown, eGauteng, ngesikhatsi acala kutibandzakanya nekulwa nelubandlululo. Ekucaleni wakhetsa tindlela letingabi nebudlova, waboshwa kanye naNelson Mandela kanye nalabanye labangu-154 base bayetekwa licala lekuvukela umbuso. Bonkhe bakhululwa. Ngemnyaka wa 1960, hulumende wase Ningizimu Afrika abesebentisa tindlela letinkhulu tekucindzetela bantfu labamelene nelubandlululo, futsi Modise waba silwi se-guerrilla. Wahlela emacembu laphikisako waphindze wacecesha labanye balwi be-guerrilla. Modise waba yi-Commander in Chief ye-Umkhonto we Sizwe ("MK") ngemuva kwe-Rivonia Trial lapho khona lamanye emalunga e-MK lafana na-Nelson Mandela, Govan Mbeki, Walter Sisulu, Dennis Goldberg, Ahmed Kathrada, Raymond Mhlaba, Andrew Mlangeni kanye na-Elias Motsoaledi bagwetjwa kuphila kwabo konkhe ejele.
Raymond Mhlaba

**Raymond Mphakamisi Mhlaba** (Indlovana 12, 1920 - Indlovana 20, 2005) bekangusopolitiki abuye alwa nembuso welubandlululo, umKhomanisi futsi angumholi we African National Congress (ANC) futsi abengundvunankhulu wekucala wase Eastern Cape. Mhlaba wacitsa iminyaka lengu-25 asejele. Watiwa kakhulu ngekugwetjwa, kanye naNelson Mandela, Govan Mbeki, Walter Sisulu kanye nalabanye eNkantolo yaseRivonia, abelilunga lelikhutsele le-ANC kanye ne-South African Communist Party (SACP) imphilo yakhe yonkhe.
Kobie Coetsee

**Hendrik Jacobus Coetsee** (19 April 1931 - 29 July 2000), Bekangusopoliki kanye nemholi welicembu iNational Party e Ningizimu Afrika, kantsi ube ngulabanye bebaholi belibandlululo ngesikhatsi sengucuko kwelive kwentsandvo yelinyenti.

## Umlandvo Wekuphila
Cotetsee lobekaphindze atiwe nga Kobie watalwa mhlaka 19 Apreli 1931 e-Ladybrand lidolobha lelincane lelimangalisako esifundzeni sase-Orange Free State (nyalo lesifundza sase-Free State), wafundzela umtsetfo e-University of the Orange Free State futsi wafaneleka kuba ngummeli. Ngemnyaka wa 1968, Coetsee wawina sikhundla sase Bloemfontein West ku-House of Assembly, lesasuswa ngu-J. J. Fouche, lowaba nguMengameli Wesifundza: 60 P. W. Botha wamkhetsa ngemnyaka wa 1978 njengeSekela leNdvuna yeTekuvikela neBuhlakaniphi Belive kwatsi, ngemnyaka wa 1980, waba nguNdvuna yeBulungiswa. Umsebenti weTindzawo Letihlalako wengetelwa emisebentini yakhe.
Wilton Mkwayi

**Wilton Zimasile Mkwayi** (17 Disemba 1923 - 24 Kholwane 2004) bekangulabanye bebalandzeli lebaphindze babe baholi beliphiko lweMkhonto weSizwe ku African National Congress. Kantsi bekaphindze abengulomunye wemalunga lasitfupha ekucala e-Umkonto weSizwe kutsi atfunyelwe ekucecesheni imphi.

## Imphilo yakhe yasebuntfwaneni
Mkwayi lophindze atiwe nga "Bri-Bri" Zimasile watalelwa endzaweni yase Chwarhu eceleni kwase Middledrift ngemnyaka wa 1923. Batali bakhe bebalimi labangakafundzi. Bekangulomunye webantfwana labasikhombisa. Mkwayi wacala sikolwa aneminyaka lelishumi esontfweni lase Presbyterian eKeiskammahoek. Wakhulela endzaweni yasemaphandleni elusa timvu netimbuti, waphindze wadlula esikolweni sekusoka.

## Umsebenti wetembusave
Ngenyanga yeNdlovu emnyakeni wa 1950, wahlanganyela ku-ANC Youth League's one-day general strike futsi wahlala eNingizimu Afrika. Bekangumholi we-1952 Defiance Campaign e-Eastern Cape. Waphindze waba ngumhleli wenyonyane ye-Southern African Textile Workers Union ePort Elizabeth ekucaleni kwemnyaka wa 1950. Wasebenta njengemgcinitimali we-South African Congress of Trade Unions (SACTU). Waboshwa ngemuva kwe-Defiance Campaign ngesiteleka setisebenti letinsimbi waphunyula nenhlawulo.
Siphiwe Nyanda

**Siphiwe Nyanda** (watalwa ngemnyaka wa 1950) ngusopolitiki lophindze abekangumholi lowendlulile wembutfo wetempi wase Ningizimu Afrika futsi angumuntfu wepolitiki. Abelilunga le-Mkhonto we Sizwe futsi bekangumholi we-South African National Defence Force kusukela nga-1998 kuya ku-2005, i-Minister of Communications kusukela nga-2009 kuya ku-2010 futsi wabekwa njengelilunga lebhodi ye-Denel ngenyanga yeNkhwenkhweti nga-2018.
Themba Godi

**Nelson Themba Godi** (watalwa mhlaka 10 Ingci 1966) ngusopolitiki wase Ningizimu Afrika lobekalilunga leSigungu saVelonkhe. Kantsi wamiswa esikhundleni sakhe Njengelisekela lemholi wephalamende we Pan-Africanist Congress of Azania, ngumengameli we-PAC, Motsoko Pheko, ngenyanga yeNyoni ngemnyaka wa 2006. Watalwa eMatsavana.

Godi wachubeka nekusebenta njengelisekela lemholi we-PAC kwate kwaba ngu-2007, lapho ashiya khona lelicembu nesihlalo se-PAC wase ucala i-African Peoples' Convention mhlaka-4 Inyoni 2007.  Wahlanganiswa ngu Mofihli Dikotsi, i-PAC's Chief Whip ePhalamende, kanye nema-MPL lamabili: Eastern Cape MPL Zingisa Mkabile kanye ne-Gauteng MPL Malesela Ledwaba. Godi waba liPhalamende lekucala lewela phansi ngesikhatsi selifasitelo.

## Tinkomba
Sitsembu

**Sitsembu** ngumkhuba wekushada nebantfu labanyenti. Kantsi loku kuvame kutsii Indvodza ishade nebafati labangetulu kwamunye ngesikhatsi sinye. Tati tetenhlalakahle tibabita ngekutsi batsandzana. Uma umfati ashade nemadvodza langetulu kwamunye ngesikhatsi sinye, kubitwa ngekutsi yi-polyandry. Ku-Sociobiology kanye ne-zoology, bacwaningi basebentisa *sitsembu* ngemcondvo lowetayelekile kute basho nobe nguluphi luhlobo lwekuhlangana lokunyenti.
Travis King

**Travis T. King** (watalwa nga-1999 noma nga-2000) lisotja leMbutfo waseMelika lelahamba nge Military Demarcation Line kuJoint Security Area (JSA) lelaya eNyakatfo yeKorea mhlaka 18 Kholwane 2023 ngesikhatsi ahamba e-Korean Demilitarized Zone (DMZ). King bekabhekene nekukhishwa ngalokungekho emtsetfweni ebutfweni lemphi lase United States ngenca yemanga lasemtsetfweni ase South Korea, live labekabelwe kulo ngesikhatsi sekwewela.
Cape Town

**Cape Town** inhloko-dolobha yomthetho yaseNingizimu Afrika. Yidolobha elidala kunawo wonke ezweni futhi ikomkhulu lePhalamende laseNingizimu Afrika. Liyidolobha lesibili ngobukhulu kuleli, lilandela iGoli, futhi likhulu eNtshonalanga Kapa. Idolobhakazi liyingxenye kamasipala weDolobha laseKapa.
Jona Lomu

**Jona Tali Lomu** MNZM (12 Inkhwenkhweti 1975 - 18 Lweti 2015) bekangumdlali we rugby wase New Zealand. Lomu utsatfwa njengemdlali wekucala wemhlaba we-rugby kudvuma atiwe umhlaba wonke, kantsi lokudvula kwakhe kwaba nemtselela lomkhulu kulomdlalo. Utsatfwa njengalomunye webadlali labakhulu nalabanemtselela emlandvweni walomdlalo, futsi ungulomunye webadlali labanemakhono lamakhulu.

Bekamudze Lomu, angema 1.9m futsi anesisindvo semakhilogremu langu 119, Lomu bekatiwa ngelizinga lakhe lelisetulu, emandla kanye nekushesha. Umdlali lomkhulu kunabo bonkhe, uphindze atiwe njengemdlali wekucala lowaba nesisindvo lesisindzako. Ngenca yesitayela sakhe sekudlala lesisheshako futsi lesingenamsebenti, Lomu wake wabitwa ngekutsi "sitimela lesisetjentiselwa kuhambisa tintfo letihlotjiswe ticatfulo te-ballet", futsi wadvunyiswa ngelikhono lakhe lekuvimbela titsa tebantfu labanyenti ngesikhatsi sinye. Waba ngumuntfu lomncane kunabo Bonkhe Labamnyama ngesikhatsi adlala umdlalo wakhe wekucala wemave emhlaba nga-1994 aneminyaka lengu-19 nemalanga langu-45. Ngesikhatsi adlala ku-wing, Lomu waphotfula umsebenti wakhe wemave emhlaba ngemidlalo lengu-63 kanye nemetamo lengu-37. Lomu wangeniswa ku-International Rugby Hall of Fame mhlaka 9 Imphala 2007, kanye naku-IRB Hall of Fame ngamhlaka 24 Imphala 2011.
Freedom Front Plus

**I-Freedom Front Plus** licembu lepolitiki laseNingizimu Afrika lelasungulwa nga-1994. Lelicembu lholwa ngu Pieter Groenewald. Kantsi ipolitiki yalo imele emalungelo emabhunu. Lelicembu lasungulwa ngetikhatsi telibandlululo kantsi  ngekuhamba kwesikhatsi libese lishintja ligama kute kutsi lingatihlanganisi nembuso welibandlululo. kutsatfwa kwemhlaba ngaphandle kwekukhokhelwa kwetinhlelo tekuvuselela emalungelo netimfuno tebantfu labambalwa, ikakhulukati Ema-Afrikaner kanye nema-Afrikaans lakhuluma si-Coloureds. Lelicembu liphindze lisekele kutimela lokukhulu kwebantfu labambalwa eNingizimu Afrika, futsi ngekucophelela litsatse i-Cape Independence njengesikhundla lesisemtsetfweni selicembu.
Richard Roundtree

**Richard Roundtree** (July 9, 1942 - October 24, 2023) bekangumdlali wemafilimu kanye namabonakudze waseMelika, lowatiwa ngekutsi "ngemlingisi wekucala lomnyama" ngekudlala kwakhe umseshi John Shaft ku-movie yango-1971 i-Shaft, kanye netincenye tayo letine, letikhishwe emkhatsini wa-1972 na-2019. Ngenca yekusebenta kwakhe ku-movie yekucala, Roundtree wakhetfwa kutsi atfole umklomelo we-Golden Globe we-New Star of the Year - Actor nga-1972.
Bantfu basive semaNdebele aseNingizimu

Ema-AmaNdebele licembu lebantfu labavela INingizimu Afrika labakhuluma isiNdebele. Linyenti labo litfolaka etifundzeni tase Mpumalanga, eGauteng, Limpopo, kanye nasenyakatfo-Mpumalanga yeNingizimu Afrika.Etindzabeni letifundvwako lelicembu lebantfu libitwa ngekutsi yi-Southern Ndebele kwentela kuhlukanisa emindenini yabo i-maNdrebele, lephindze ibitwa ngekutsi yiNyakatfo yeNdebele, futsi ingadidaniswa nebantfu baseNyakatfo yaseZimbabwe.
Esther Mahlangu

**Esther Mahlangu** (watalwa mhlaka 11 Novemba 1935) ngumdvwebi wase Ningizimu Afrika. Watiwa ngemidvwebo yesiNdebele. Ungulomunye webadvwebi labadvume mhlaba wonke baseNingizimu Afrika, kantsi usebentisane netinkapani letinyenti kwandzisa emasiko esiNdebele kufaka phakatsi iBMW kanye ne Rolls Royce. 


Huis086.jpg||Lelisango lelingena ekhaya la-Esther Mahlangu
BMW 525i Art Car - Esther Mahlangu (1991).jpg|BMW 525i Art Car, Esther Mahlangu (1991)
G-DOCU B737-436 British Aws(Ndebele Martha) MAN 01MAY02 (8183450594) (cropped).jpg|G-DOCU B737-436, , Esther Mahlangu
I-African Christian Democratic Party

**I-African Christian Democratic Party** (ACDP) licembu lepolitiki lase Ningizimu Afrika lelasungulwa ngemnyaka wa 1993. Lilicembu likholelwa ekubuseni ngnkambu yebuKrestu letisekelwe etimisweni teliBhayibheli. Umholi welicembu nguKenneth Meshoe.
I-United Democratic Movement

**I-United Democratic Movement** (UDM) licembu lepolitiki lase Ningizimu Afrika lelasungulwa ngumholi we-National Party, Roelf Meyer. Kantsi ngekuhamba kwesikhatsi Meyer walishiya lelicumbu wajoyina licembu le -African National Congress kanye ne-Transkei homeland, Jenerali Bantu Holomisa, kanye nelilunga le-ANC Executive Committee, John Taylor. Inemkhuba wekulwa nekwehlukana, wekusekela kwehlukahlukana; futsi isekela iNingizimu Afrika lefuna kutiphatsa ngekwelicansi nangemcondvo locinile, ngekwenhlalo nangemnotfo.
Inhlangano Yekugucula Bantfu base-Afrika

**I-African Transformation Movement** (ATM) licembu lepolitiki INingizimu Afrika leliholwa ngu Vuyolwethu Zungula. Lelicembu likholelwa etimisweni telibhayibheli kantsi lasungulwa ngekusekelwa yi-South African Council of Messianic Churches in Christ (SACMCC).
IGOOD

**I-GOOD** licembu lepolitiki lase Ningizimu Afrika lelasungulwa ngaDisemba 2018. Kantsi liholwa ngumsunguli walo Patricia de Lille, lobekayindvuna yetekuvakasha aphindze abe ngumphatsi welidolobha laseKapa. Inchubomgomo yelicembu iyincenye yelicembu lelisencele futsi luhlelo lwayo lusekelwe ekubuseni ngentsandvo yelinyenti, kutfutfukisa imvelo, Kulwa nelubandlululo kanye nekuniketwa emandla kutemnotfo webantfu labamnyama.  Inqaba yelicembu I-Western Cape futsi itfola kusekelwa kakhulu ngummango wema Coloured.
Licembu Lenkhululeko Yesive

I**-National Freedom Party** (NFP) licembu lepolitiki lase Ningizimu Afrika. Lelicembu lasungulwa mhlaka 25 Januwari 2011 ngu Zanele kaMagwaza-Msibi, lobekangusihlalo I-Inkatha Freedom Party (IFP), kantsi walicala kanye nalamanye emalunga e-IFP.
I-African Independent Congress

**I-African Independent Congress** (AIC) Ngulelinye lemacembu lamancane epolitiki laseNingizimu Afrika. Lelicembu lasungulwa eMatatiele mhlaka 12 Disemba 2005, bekungumkhankhaso wekubhikisha ngekuphikisana nendzawo yalendzawo lesemkhatsini wemincele yesifundza sase-Eastern Cape kunaseKwaZulu-Natal ngenca yeSichibiyelo se-12 seMtsetfosisekelo waseNingizimu Afrika lesabekwa nguhulumende we-ANC. Lushintjo lwemincele loluphikisako lwangeniswa enkantolo; ekugcineni kwacinisekiswa yi-13th Amendment yeMtsetfosisekelo waseNingizimu Afrika.
I-Democratic Alliance (i-South Africa)

**I-Democratic Alliance** (**DA**; ngeAfrikaans ) licembu lepolitiki lase Ningizimu Afrika, kantsi lilicembu leliphikisana ne-African National Congress (ANC). Lelicembu lihlala lesemkhatsini futsi libitwa ngekutsi yi-centre-left kanye ne-centre'right policies. Lililunga le-Liberal International kanye ne-Africa Liberal Network. I-DA isukela ekusungulweni kwe-Progressive Party lemelene nelubandlululo nga-1959, ngekuhlanganiswa lokunyenti kanye nekuguculwa kwemagama emkhatsini walesikhatsi kanye nalamuhla. I-DA ngekwemibono ikhombisa tinhlobonhlobo temikhuba yekukhululeka, kufaka ekhatsi Kukhululeka kwebantfu, kukhululeka kwekucindzeteleka, kanye nekukhululeka.
I-Indian National Congress

**I-Indian National Congress** (**INC**), Licembu letepolitiki laseNdiya lelasungulwa ngemnyaka wa-1885. Kantsi liyinhlangano yekucala yekulwa nembuso welibandlululu waseBrithani e-Asia. Kusukela ekupheleni kwelikhulu lesi-19 leminyaka, futsi ikakhulukati ngemuva kwa-1920, ngaphansi kwebuholi baMahatma Gandhi, i-Congress yaba ngumholi lomkhulu wenhlangano yekufuna inkhululeko yaseNdiya. [lower-alpha 1]I-Congress yahola i-India kutsi itfole inkhululeko ku-United Kingdom, futsi yaba nemtselela lomkhulu kuletinye tinhlangano letingavumelani nekubuswa ngemaNgisi.[lower-alpha 2][lower-alpha 3][lower-alpha 4] Mahatma Ghandi ngulomunye webaholi labadvumile lobekayincenye yalelicembu.